Aplikasi Kaedah Darar Dalam Pelaksanaan Menghentikan Alat Bantuan Pernafasan Terhadap Pesakit COVID-19: Satu Sorotan Literatur
Authors: Shaberi Muhammad , Mohamad Hilmi Ahmad Misbah , Abdullah Muhamad Ismail , Omar Ismail , Ibhraim Mohd Rofaizal , Baharudin @ Ismail Abdul Hakim , Abdul Mutalib Lukman 
Published: June 2024

Kewujudan alat bantuan pernafasan di hospital dan klinik adalah sangat penting. Tanpa alat bantuan ini, pesakit yang mengalami masalah pernafasan tidak dapat dibantu atau boleh menyebabkan kematian. Pemberian bantuan pernafasan telah menjadi lebih penting, terutamanya semasa pandemik COVID-19. Sejak tahun lepas, fungsi alat ini sangat penting dalam mengurangkan kadar kematian pesakit. Justeru, perbuatan menghentikan alat bantuan pernafasan terhadap pesakit merupakan suatu perbuatan jenayah kerana perbuatan tersebut dapat mematikan pesakit yang memerlukan kepada bantuan pernafasan itu. Namun begitu, ketika pandemik COVID-19 pegawai yang terlibat dalam merawat pesakit COVID-19 ketika itu perlu memilih dalam memberikan keutamaan untuk memberikan bantuan pernafasan terhadap pesakit oleh kerana kekurangan fasiliti. Hal ini secara zahirnya telah bercanggah dengan hukum syarak dan undang-undang Malaysia yang telah mengharamkan perbuatan mematikan seseorang. Oleh itu, kajian ini dijalankan bertujuan untuk menjelaskan konsep kaedah darar dalam pelaksanaan menghentikan bantuan pernafasan dan menganalisis kajian-kajian berkaitan dengan aplikasi kaedah darar dalam pelaksanaan menghentikan alat bantuan pernafasan terhadap pesakit COVID-19. Kajian ini merupakan kajian kualitatif dengan mengguna pakai metod pengumpulan data melalui kajian perpustakaan serta analisis kandungan artikel-artikel yang menerangkan kajian berkaitan kaedah darar dalam pelaksanaan menghentikan alat bantuan pernafasan terhadap pesakit COVID-19. Dapatan kajian menunjukkan bahawa kaedah darar digunakan dalam pelaksanaan menghentikan alat bantuan pernafasan terhadap pesakit COVID-19. Selain itu, dapatan kajian juga menunjukkan bahawa perbuatan menghentikan alat bantuan pernafasan terhadap pesakit COVID-19 juga adalah harus. Hal ini kerana wujudnya darar jika tidak dilaksanakan perkara tersebut terhadap pesakit COVID-19.
The existence of respiratory aid devices in hospitals and clinics is very important. Without these devices, patients with respiratory problems cannot be helped or may die. Respiratory support has become more important, especially during the COVID-19 pandemic. Since last year, the function of this tool is very important in reducing the death rate of patients. Thus, the act of removing a patient's respiratory aid devices is a criminal act because the act may kill the patient who needs the respiratory aid devices. However, during the COVID-19 pandemic, officers involved in treating COVID-19 patients had to choose in giving priority to provide respiratory aid devices to patients due to the lack of facilities. This apparently contradicts the Islamic law and Malaysian law which prohibits the act of killing a person. Therefore, this study was carried out with the aim of explaining the concept of the darar method in the implementation of removing respiratory aid devices and analyzing studies related to the application of the darar method in the implementation of removing respiratory aid devices from COVID-19 patients. This study is a qualitative study by using data collection method through library research as well as content analysis of articles that describe studies related to the darar method in the implementation of removing respiratory aids devices from COVID-19 patients. The findings of the study show that the darar method is used in the implementation of removing respiratory aid devices from COVID-19 patients. In addition, the findings of the study also show that the act of removing respiratory aid devices from COVID-19 patients is permissible due to another risk if the act not implemented against the COVID-19 patient.